**Osaühing Autorollo** on 02.04.2008 Eestis registreeritud ettevõte (Äriregistri registrikood 11488737), mille põhitegevusala on kaubavedu maanteel. Ettevõte on pankrotis.

Ettevõte sai alguse 12.03.1997, mil Tiit Pohl ja Väino Pentus asutasid Osaühingu Autorollo (registrikood 10202058). Kirjalikult vormistati omanikuks üksnes Tiit Pohl, kuivõrd temal oli olemas kaubaveo alustamiseks vajaminev sissemakse kahe auto ostuks. Suusõnaliselt oli kummagi osalus ettevõttes pool.

2008. aastal ostis Väino Pentuse poolt äsjaasutatud firma Naitsirk Autorollo 11 miljoni krooniga. Seda ostu finantseeriti Swedbankist saadud 9 miljoni kroonise laenuga, mida tagas riiklik finantsasutus Kredex. Laenu saamise kokkupuuteid Keit Pentus-Rosimannusega ja Rain Rosimannusega on käsitlenud Postimees. Ühinemislepingu tulemusena sai OÜ Naitsirk uueks nimeks Osaühing Autorollo.

Harju Maakohtu 29.03.2011 kohtumäärusega tsiviilasjas nr 2-10-65809 kuulutati välja Osaühing Autorollo pankrot.

Ettevõtte varadest tühjendamine on leidnud rohket kajastamist ajakirjanduses.

Ettevõttega seotud kohtuasjad
-----------------------------

### Tsiviilasi

2013. aasta veebruaris võttis Harju Maakohus menetlusse Osaühing Autorollo pankrotihaldurite Martin Krupi (Krupp) ja Katrin Prüki (Prükk) tsiviilhagi Rain Rosimannuse, Keit Pentus-Rosimannuse, Siim Roode, OÜ Roode ja Partnerid ning MAQS Law Firm Advokaadibüroo OÜ vastu. Hagi suurus oli ligi 580 000 eurot.

27. juunil 2014 ei rahuldanud Harju maakohus tsiviilasjas nr 2-12-50785 Autorollo pankrotitoimkonna hagi Keit Pentus-Rosimannuse suhtes ja jättis Keit Pentus-Rosimannuse menetluskulud pankrotitoimkonna kanda. 30. juunil 2015 tühistas Tallinna ringkonnakohus maakohtu otsuse osas, millega OÜ Autorollo nõue tütarfirma asutamisega tekitatud kahju osas jäeti Keit Pentus-Rosimannuse vastu rahuldamata. Tühistatud osades tegi ringkonnakohus uue otsuse, mõistes välja mitu kahjusummat, samuti jäid kostjate kanda menetluskulud. Keit Pentus-Rosimannus nimetas otsust ebaõiglaseks, kuid astus selle tõttu tagasi välisministri ametikohalt. Keit Pentus-Rosimannus kaebas otsuse edasi ja Riigikohus võttis kassatsioonikaebuse menetlusse. 13. aprillil jättis Riigikohus oma otsusega neli hageja nõuet viiest Keit Pentus-Rosimannuse vastu rahuldamata, kuna nõude aluseks esitatud asjaolud jäid maa- ja ringkonnakohtus osaliselt tõendamata. Ühe nõude osas tühistas Riigikohus ringkonnakohtu otsuse materiaalõiguse vale tõlgendamise ja menetlusõiguse normi olulise rikkumise tõttu ja saatis asja uueks arutamiseks Tallinna Ringkonnakohtule. 21. oktoobril 2016 jättis ringkonnakohus kogu hagi kõigi nõuete osas Keit Pentus-Rosimannuse suhtes rahuldamata ja menetluskulud kõigis kohtuastmetes hageja pankrotihaldurite Martin Krupi ja Katrin Prüki kanda. 17.05.2017 tühistas Riigikohus tsiviilasjas nr 3-2-1-33-17 ringkonnakohtu 21.10.2016 otsuse menetlusõiguse normi rikkumise tõttu ja saatis asja uuesti arutamiseks Tallinna Ringkonnakohtule. Kohtumenetlus jätkub kõikide kostjate suhtes.

### Kriminaalasi

2012. aastal alustab prokuratuur Autorollo pankrotihalduri avalduse alusel kriminaalmenetlust.

16. juunil 2016 mõistis Harju Maakohus Väino Pentuse süüdi OÜ Autorollo maksejõuetuse tekitamises, maksevõime olulises vähendamises ja püsiva maksejõuetuse süvendamises, raamatupidamiskohustuse rikkumises, võltsdokumendi kasutamises ja omastamises ning karistas teda tingimisi kahe aasta pikkuse vangistusega kolmeaastase katseajaga. 2010. aastal ettevõtte sisulise juhtimise üle võtnud Siim Roodele mõistis kohus OÜ Autorollo maksejõuetuse põhjustamise ja dokumendi võltsimise eest rahalise karistuse 7644 eurot.

1. detsembril 2016 otsustas Tallinna Ringkonnakohus osaliselt maakohtu otsuse Siim Roodele määratud karistuse osas tühistada. Kohus määras Roodele lisakaristusena nelja-aastase ettevõtluskeelu. Samuti mõistis ringkonnakohus Roodele rahalise karistuse 12 230 eurot, sama suure rahalise karistuse sai ta ka teadvalt võltsitud dokumendi kasutamise eest. Liitkaristuseks määras kohus 12 740 eurot. Süüdistuse järgi oli omanikuvahetuse ajaks ettevõtte majanduslik olukord väga halb ning Roode korraldas koos Pentusega vara väljaviimise ettevõttest, et vältida selle müüki võlausaldajate nõuete katteks ja vabastada Pentus võlgade isiklikust käendusest. Peamiselt puudutasid need tehingud nelja veoki ja 11 haagise väljaviimist OÜ Autorollo põhivara hulgast. Süüdistuse järgi kaotas OÜ Autorollo omandiõiguse varale väärtusega vähemalt 2,36 miljonit krooni, kuid vabanes kohustustest ainult 0,88 miljoni ulatuses. Seega tekitasid Pentus ja Roode ettevõttele ligi 1,5 miljonit krooni ehk 94 000 eurot kahju. Samuti kasutasid Roode ja Väino Pentus süüdistuse järgi OÜ Autorollo raamatupidamises võltsitud laenulepinguid, et katta näiliselt kassapuudujääki ja vabastada Pentus võimalikest tsiviilõiguslikest nõuetest. 27. juunil 2017 Tallinna Ringkonnakohtu otsus jõustus, kuivõrd Riigikohus ei võtnud kriminaalasja menetlusse.

Viited
------

1. ↑  Äriregistri teabesüteem: otsing registrikoodi 11488737 järgi.[*alaline kõdulink*]
2. ↑  Äriregistri teabesüteem: otsing registrikoodi 10202058 järgi.[*alaline kõdulink*]
3. ↑  "Väino Pentus: Autorollo maksis juhtidele sularahas 500 krooni päev" Postimees, 27. detsember 2012.
4. ↑  "Rosimannus tegeles Swedi laenuga" Äripäev, 13. detsember 2012.
5. ↑  Risto Berendson. "Vägisi ilusaks joonistatud suurlaen tuntud poliitiku isa ettevõttesse". *Postimees*.
6. ↑  Risto Berendson. "Rain Rosimannus vassis Autorollost rääkides". *Postimees*.
7. 1 2  Advokaat: Autorollo juhtum sarnaneb Stockmanni plahvatusega Eesti Ekspress, 27. juuni 2013.
8. ↑  Autorollo pankrotitoimkonna hagi Pentus-Rosimannuse suhtes jäi rahuldamata, teiste suhtes rahuldati osaliselt
9. ↑  Marek Kuul, Liis Velsker Kohus tegi Autorollo tsiviilasjas vastutavaks ka minister Keit Pentus-Rosimannuse ERR 30. juuni 2015
10. ↑  Riigikohus. "Tsiviilasi nr 3-2-1-33-17. "OÜ Autorollo (pankrotis) pankrotihaldurite Martin Krupi ja Katrin Prüki hagi Rain Rosimannuse, Siim Roode, OÜ Roode & Partnerid, NJORD Advokaadibüroo OÜ (endine ärinimi MAQS Law Firm Advokaadibüroo OÜ) ja Keit Pentus-Rosimannuse vastu kahjuhüvitise saamiseks."".[*alaline kõdulink*]
11. ↑  ERR. "Riigikohus saatis Autorollo tsiviilasja ringkonnakohtusse uueks vaagimiseks".
12. ↑  Kohus mõistis Pentuse ja Roode Autorollo kriminaalasjas kogu ulatuses süüdi Postimees, 16. juuni 2016.
13. ↑  Kohus kehtestas Autorollo kriminaalasjas Siim Roodele neljaks aastaks ettevõtluskeelu Postimees, 1. detsember 2016.
14. ↑  Siim Roode ja Väino Pentus jäid Autorollo kriminaalasjas lõplikult süüdi Postimees, 27. juuni 2017.

Välislingid
-----------

* "Aivar Hundimägi: miks ministrit räsib pankrotiskandaal?" ERR, 4. detsember 2012
* "Kohus kuulutas Autorollo kohtuasja osaliselt kinniseks" ERR, 29. september 2013
* "Kohus keelas Äripäeva ajakirjanikul Autorollo istungitele tulla" ERR, 30. oktoober 2013
* Piret Reiljan: "Autorollo hagi rahuldati osaliselt" Äripäev, 27. juuni 2014
* Piret Reiljan: "Autorollo skandaal märgiti ära majandusvabaduse indeksis" Äripäev, 28. jaanuar 2015
* Piret Reiljan: "Prokuratuuri järelevalve lahkab Autorollo uurimist" Äripäev, 27. veebruar 2015
* "Autorollo kriminaalasi läheb kohtusse" Äripäev, 7. aprill 2015
* "Advokaadid tahavad Autorollo tsiviilasja kohtuotsuse tühistamist" ERR, 21. mai 2015
* Piret Reiljan: "II astmes rahuldati Autorollo hagi osaliselt ka ministri vastu" Äripäev, 30. juuni 2015
* "Pentus-Rosimannus teatas tagasiastumisest" Äripäev, 1. juuli 2015
* Vahur Koorits: "Autorollo skandaal läks maksumaksjale maksma 325 000 eurot" Delfi, 6. juuli 2015
* Urmas Ustav: "Milline on Autorollo tõde?" Äripäev, 13. juuli 2015
* "Autorollo kanditi tühjaks panga silme all" Äripäev, 20. juuli 2015
* Katariina Krjutšova: "Pentus-Rosimannus: säästan isa hingepiinast" Äripäev, 28. september 2015
* "Autorollo võlausaldaja teeb prokuratuurile tõsiseid etteheiteid" Äripäev, 21. oktoober 2015
* Piret Reiljan: "Autorollo krimasja arutamine toppab" Äripäev, 1. märts 2016
* Koit Brinkmann: "Autorollo afäär: kuidas kõik toimus" Äripäev, 23. märts 2016
* ""Pealtnägija" avaldas, kuhu offshore-skeemide niidid Eestis ulatuvad" ERR, 13. aprill 2016
* "Rosimannuste kaitsjad: perekond ei vastuta lähedase tegevuse eest" Äripäev, 14. aprill 2016
* Mikk Põld: "Autorollo näitel: kas osaühingu tegevuse mõjutaja peab sellele tekitatud kahju hüvitama?" Ärileht, 21. mai 2016
* Olavi-Jüri Luik: "Autorollo hambutu kriminaalasi" Äripäev, 16. juuni 2016
* "Pentus ja Roode esimeses astmes süüdi" Äripäev, 16. juuni 2016
* Piret reiljan: ""Äripäev eetris": Autorollo afääri telgitagused" Äripäev, 16. juuni 2016
* Juhan Haravee: "Kohus mõistis Väino Pentuse ja Siim Roode Autorollo vara kantimises süüdi" Õhtuleht, 17. juuni 2016
* Piret Reiljan: "Uus kirjavahetus Autorollo afääris Äripäev, 9. august 2016
* Siim Randla: "Väino Pentus astus Reformierakonnast välja" Õhtuleht, 14. oktoober 2016
* "Riigikogu keeldub Pentus-Rosimannuse e-kirjade avaldamisest" Eesti Ekspress / Delfi, 19. oktoober 2016
* Piret Reiljan: "Autorollo võlausaldaja: see on nagu halb unenägu" Äripäev, 21. oktoober 2016
* Piret Reiljan: "Autorollo tehti varatuks kogemata?" Äripäev, 24. oktoober 2016
* Peeter Piho: "Mis on Autorolloga tegelikult valesti?" Äripäev, 27. oktoober 2016